Nafarroako Parlamentuko Mahaiak, 2019ko martxoaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barra andreak aurkeztutako gaurkotasun handiko galdera, Elizarekin lotutako ikastetxeetan Nafarroako adingabe batzuen aurkako sexu-abusuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko martxoaren 4an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu/Orain Bai talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkeztu du, Nafarroako Gobernuak 2019ko martxoaren 7ko Osoko Bilkuran ahoz erantzun dezan:

Elizarekin lotutako ikastetxeetan Nafarroako adingabe batzuen aurkako sexu-abusuak izan direla egiaztatzen duten gertakariak direla-eta, zer babes-neurri hartuko ditu Gobernuak justizia eta erreparazioa lortze aldera?

Iruñean, 2019ko martxoaren 1ean

Foru parlamentaria: Teresa Sáez Barrao